**Najčastejšie otázky a odpovede**

**Otázka č. 1: Aké dieťa sa považuje za dieťa, ktoré si v materskej škole plní povinné predprimárne vzdelávanie?**

**Odpoveď**: Za takéto dieťa sa považuje dieťa, ktoré dosiahlo 5 rokov veku do 31. augusta 2023 (vrátane) podľa § 28a ods. 1 zákona č. 245/2008 Z. z. (vrátane dieťaťa po dovŕšení 6 rokov veku, ktoré nedosiahlo školskú spôsobilosť podľa § 28a ods. 3 zákona č. 245/2008 Z. z.“); dieťa, ktoré je oslobodené od povinnosti dochádzať do materskej školy do pominutia dôvodov podľa § 28a ods. 5 zákona č. 245/2008 Z. z.; dieťa, ktoré plní povinné predprimárne vzdelávanie formou individuálneho vzdelávania podľa § 28b ods. 2 zákona č. 245/2008 Z. z; dieťa plniace povinné predprimárne vzdelávanie osobitným spôsobom podľa § 23 zákona č. 245/2008 Z. z.

**Otázka č. 2: Aké dieťa sa považuje za dieťa centra poradenstva a prevencie?**

**Odpoveď:** Za takéto dieťa sa považuje dieťa od narodenia do prijatia na predprimárne vzdelávanie, dieťa, žiak, študent od prijatia na predprimárne vzdelávanie do ukončenia sústavnej prípravy na povolanie, ktoré má vydané rozhodnutie o prijatí a v predchádzajúcom školskom roku mu bola poskytnutá služba.

**Otázka č. 3: Aké dieťa sa považuje za dieťa špecializovaného centra poradenstva a prevencie?**

**Odpoveď:** Za takéto dieťa za považuje dieťa, žiak so špeciálnymi výchovno-vzdelávacími potrebami od narodenia do ukončenia prípravy na povolanie, ktoré má vydané rozhodnutie o prijatí a v predchádzajúcom školskom roku mu bola poskytnutá služba.

**Otázka č. 4: Kto sa považuje za potencionálneho stravníka?**

**Odpoveď:** Za potencionálneho stravníka sa považuje:

- každý žiak základnej školy a základnej školy internátnej, špeciálnej základnej školy a špeciálnej základnej školy internátnej, strednej školy a strednej školy internátnej (vrátane 5 a 8 ročného gymnázia, 8 ročného konzervatória) na území obce v zriaďovateľskej pôsobnosti obce, súkromného a cirkevného zriaďovateľa, ak je na území obce zriadené zariadenie školského stravovania,

- každý žiak základnej školy a základnej školy internátnej, špeciálnej základnej školy a špeciálnej základnej školy internátnej na území obce v zriaďovateľskej pôsobnosti orgánu miestnej štátnej správy v školstve, ktorý sa stravuje v zariadení školského stravovania so sídlom na území obce zriadeného obcou, súkromným alebo cirkevným zriaďovateľom z dôvodu, že táto škola nemá zriadené na území obce vlastné zariadenie školského stravovania.

**Otázka č. 5:** **Aké dieťa/žiak sa považuje za žiaka do 15 rokov veku?**

**Odpoveď:** Dieťa/žiak, ktorý k 1. 1. kalendárneho roka, v ktorom sa uskutočňuje zisťovanie, nedovŕšil 15 rokov veku, t. j. dieťa/žiak narodený 2. 1. 2008 a neskôr.

**Otázka č. 6:** **Aké dieťa/žiak sa považuje za žiaka do 25 rokov veku?**

**Odpoveď:** Dieťa/žiak, ktorý k 1. 1. kalendárneho roka, v ktorom sa uskutočňuje zisťovanie, nedovŕšil 25 rokov veku, t. j. dieťa/žiak narodený 2. 1. 1998 a neskôr.

**Otázka č.7: Aké jazykové školy vypĺňajú výkaz V40-01**?

**Odpoveď**: Jazykové školy pri základných školách v zriaďovateľskej pôsobnosti obce, súkromných a cirkevných zriaďovateľov.

**Otázka č. 8: Kto sa považuje za dieťa/žiaka školského internátu?**

**Odpoveď:** Za dieťa/žiaka školského internátu sa považuje:

- každé dieťa/žiak materskej školy, špeciálnej materskej školy, základnej školy, špeciálnej základnej školy a stredných škôl (vrátane 5 a 8 ročného gymnázia, 8 ročného konzervatória) v zriaďovateľskej pôsobnosti obce, súkromné alebo cirkevného zriaďovateľa,

- každé dieťa/žiak špeciálnej materskej školy internátnej, špeciálnej základnej školy internátnej v zriaďovateľskej pôsobnosti súkromného alebo cirkevného zriaďovateľa.